Zaben Bayelsa: Douye Diri ya bukaci INEC da ta kaddamar dashi a matsayin wanda ya lashe zabe ▷ Legit.ng
Zaben Bayelsa: Douye Diri ya bukaci INEC da ta kaddamar dashi a matsayin wanda ya lashe zabe
8 months ago 2697 views by Aisha Musa
- Douye Diri, dan takarar gwamna na jam'iyyar PDP a zaben Bayelsa da aka kammala ya ce lallai shine ya lashe zaben
- Dan takarar ya yi ikirarin cewa sakamakon zabe daga dakin PDP ya nuna cewa shine ainahin wanda ya lashe zaben
- Diri ya yi ikirarin cewa ya samu jimlan kuri'u 98,502 wajen kayar da APC wacce ta samu 55,903, kafin a sauya gaba daya sakamakon zaben
Dan takarar gwamna na jam’iyyar Peoples Democratic Party (PDP) a zaben da aka kammala kwanan nan a jihar Bayelsa, Sanata Douye Diri ya bukaci hukumar zabe mai zaman kanta (INEC) da ta kaddamar dashi a matsayin wanda ya lashe zabe.
INEC a ranar Lahadi ta kaddamar da dan takarar jam’iyyar APC, Cif David Lyon, a matsayin wanda ya lashe zaben, bayan ya samu kuri’u 352,552 wajen kayar da babban abokin adawarsa, Douye Diri na PDP wanda ya samu kuri’u 143,172.
Diri, wanda ya jagoranci wasu yan takarar gwamna na sauran jam’yyun siyasa domin jawabi ga manema labarai a Yenagoa, a jiya Litinin, ya ce sakamakon zaben da aka samu daga bangaren PDP ya nuna cewa shine ainahin wanda ya lashe zaben sannan ya bukaci INEC da ta yi gaggawan kaddamar dashia matsayin wanda ya yi nasara.
KU KARANTA KUMA: Yanzu-yanzu: Hadimin Atiku na kut-da-kut ya rasu
A cewarsa, sakamako daga bangaren PDP ya nuna cewa jam’iyyar ta samu kuri’u 98,502 wajen kayar da APC wacce ta samu kuri’u 55,903, kafin an sauya dukkanin sakamakon saboda APC.
A baya mun ji cewa Shugaban kasa Muhammadu Buhari, ya taya dan takarar jam'iyyar APC, David Lyon murna a kan nasararsa a zaben 16 ga watan Nuwamba da aka yi a jihar Bayelsa.
Buhari, kamar yadda mai bada shawara gareshi na musamman a kan yada labarai ya sanar a sa'o'in farko na ranar Litinin, ya jinjinawa magoya bayan APC da 'yan Najeriya a jihar da suka sauke nauyinsu na 'yan kasa cikin lumana.
Ya nuna rashin jindadinsa a kan rashin rayukan da aka yi a Bayelsa sakamakon zaben. Ya kara da ta'aziyya ga iyalan wadanda suka rasun.
APCBayelsa StatePDPHausa NewsBayelsa Elections 2019
3 hours ago 15962 views
an hour ago 4921 views
5 hours ago 21087 views
an hour ago 3074 views
8 hours ago 99356 views
3 hours ago 3057 views
'Yan sanda da ke tukin ganganci sun markade mutum 2 har lahira